Diari Oficial de la Generalitat Valenciana


Sumari del DOGV 5078, del 25-08-2005 (2005/8866)

Notificació de la Resolució del recurs d'alçada, referència interna R-325/2004 al Sr. Alfredo Ferragud Lli.
-----------------------------------------------------------------------------------------------------------

### Dades del document

Número de DOGV
:   5078

Data del DOGV
:   25-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8866


Organisme emissor
:   Conselleria de Territori i Habitatge

Tipus de document
:   Anunci

Notificació de la Resolució del recurs d'alçada, referència interna R-325/2004 al Sr. Alfredo Ferragud Lli. [2005/8866]
  
De conformitat amb el que establix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica al Sr. Alfredo Ferragud LLi, c/ Catedràtic Mercer, 4-5a (46615 Algemesí) la Resolució del recurs d'alçada amb el número de referència interna R-325/2004.
  
Resolució
  
Després d'examinar el recurs d'alçada que va formular el Sr. Alfredo Ferragud Lli, contra la resolució de visat de contracte i de finançament qualificat per a l'adquisició d'un habitatge protegit de nova construcció (HPNC 510), acollit a l'expedient núm. 46/1G/0101/2002/029.
  
Antecedents de fet
  
Primer. El Sr. Alfredo Ferragud Lli i la Sra. Carmen Sánchez de la Cruz, adquirents d'un habitatge protegit de nova construcció mitjançant contracte de compravenda de data 19 de juny de 2003, van presentar al Servei Territorial d'Habitatge i Projectes Urbans de València el dia 7 de maig de 2004 la sol·licitud de visat i el finançament qualificat per a l'adquisició de l'esmentat habitatge.
  
Segon. A la vista de la documentació que apareix en l'expedient, el cap del Servei Territorial en data 22 d'octubre de 2004 dicta una resolució de concessió de visat i el finançament qualificat del Ministeri, per raó del qual concedeix a la part sol·licitant un préstec qualificat.
  
Tercer. Contra l'esmentada resolució interposa recurs d'alçada en temps i forma el Sr. Alfredo Ferragud Lli, amb els documents i les al·legacions que hi consten, i que es donen per reproduïdes a fi de la brevetat.
  
Fonaments de dret
  
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre de règim jurídic de les administracions públiques i del procediment administratiu comú (LRJAP i de PAC), com pel que establix el Decret 119/2003, d'11 de juliol, del Consell de la Generalitat Valenciana (DOGV núm. 4543 de 14 de juliol de 2003).
  
II. El que disposen els articles 107; 110; 114 i 115, de la LRJAP i PAC, quant a l'admissió i la tramitació del recurs d'alçada.
  
III. D'acord amb el que establix el Reial decret 1/2002, d'11 de gener, i el Decret 92/2002, de 30 de maig, del Govern Valencià, el finançament qualificat que consisteix en subsidiació del préstec qualificat, ajuda estatal directa a l'entrada i subvencions a càrrec de la Generalitat Valenciana, únicament procedirà en els supòsits de primer accés.
  
IV. Segons disposa l'article 8.2.a), del Decret 92/2002, de 30 de maig, del Govern Valencià, es considerarà primer accés quan els ingressos familiars no excedisquen de 4,5 vegades el salari mínim interprofessional, i no es tinga o haja tingut habitatge en propietat, o que tenint-lo els seus titulars no disposen del dret d'ús o gaudi d'aquest, o el valor del dit habitatge, determinat d'acord amb la normativa de l'impost de transmissions patrimonials, no excedisca el 25 per 100 del preu màxim total de venda de l'habitatge objecte de l'actuació protegida.
  
V. En el cas que ens ocupa, revisada la documentació que apareix en l'expedient, es comprova que la part sol·licitant era titular del ple domini de l'habitatge situat a Algemesí (València), al carrer Catedràtic Mercer, pis tercer, porta 5, amb referència cadastral 0823103QI6671C5027BO; l'esmentat habitatge va ser venut, mitjançant escriptura pública de compravenda de data 10 d'octubre de 2002, a la Sra. Rosa Emilia Pardo Esteve, per un preu de 28.849 euros.
  
VI. El valor a efectes de l'impost de transmissions patrimonials, en el cas que l'habitatge haja sigut venut és el preu de venda; així, el valor de l'habitatge de què eren titulars, a efectes d'impost de transmissions patrimonials, és de 28.849 euros, import que excedeix del 25 per 100 del preu màxim total de venda de l'habitatge objecte de l'actuació protegida, que és de 17.894,47 euros (71.577,90 x 25 per 100), per la qual cosa no estem davant del primer accés de la part sol·licitant a la propietat d'un habitatge.
  
En conseqüència, a la part sol·licitant li correspon el finançament qualificat consistent en préstec qualificat, sense tindre dret a la concessió de la resta del finançament qualificat format per la subsidiació de préstec qualificat, ajuda estatal directa a l'entrada i subvenció de la Generalitat Valenciana, i és correcta i adequada a dret la resolució dictada pel Servei Territorial.
  
Assentat tot el que antecedeix, i com el recurrent no ha aportat prova suficient i adequada que desvirtue el contingut de la resolució impugnada, confirmem aquesta.
  
Vistos la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació i de conformitat amb la Proposta de resolució de l'Àrea de Promoció, Resolc:
  
Desestimar el recurs d'alçada que formula el Sr. Alfredo Ferragud Lli contra la resolució del Servei Territorial d'Habitatge i Projectes Urbans de València, de data 22 d'octubre de 2004, que queda confirmada.
  
Contra la present resolució que posa fi a la via administrativa, es pot interposar recurs contenciós administratiu, davant del Jutjat contenciós administratiu de València, en el termini de dos mesos, comptadors des de l'endemà a la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la Jurisdicció contenciosa administrativa.
  
Tot això, sense perjudici que puga exercir qualsevol altre recurs que estime oportú.